دونن آخشام ساعتلاریندا چالدیرانین دووشان تپه سرحد پوستوندان قاییدان ۵ عسگر و ۳ سرحد پولیسی چالدیران شهری یاخینلیغیندا زولول-زنکره یول آیریجیندا پژاک (پکک-نین ایران قانادی) ترورچولارینین پوسقوسونا دوشوب.
آخار. آذ خبر وئریر کی، یول کناریندا گیزلنن ترورچولار اؤنجه سرحدچیلری داشییان ماشینا آتش آچیب. آوتومبیلی ایداره ائدن پلیس یئریندهجه هلاک اولوب و ماشین آشیب. ترورچولار ماشینا یاخینلاشاراق یارالی پلیس و عسگرلری گوللیهرک هامیسینی شهید ائدیب.
حادثهدن درحال سونرا بؤلگهیه علاوه قوهلر جلب اولونوب. ترورجولارین آختاریشی داوام ائتیریلیر.
شهید اولان پولیسلر:
حمید حاجیزاده (پولیس)
محبوب نوری (پولیس)
مهدی حسینزاده (پولیس)
گولابی (عسگر)
کلته (عسگر)
قوربانی (عسگر)
قادیری (عسگر)
حسینزاده (عسگر)
پکک طرفدارلارینین خبر کاناللاری توققوشما نتیجهسینده ۴ ترورچونون محو ائدیلدیینی وورغولاییب.
azb_Arab azb_Arab azb_Arab azb_Arab pbt_Arab prs_Arab pbt_Arab azb_Arab azb_Arab ckb_Arab azb_Arab azb_Arab azb_Arab